**A Magyar Innovációs Szövetség (MISZ) észrevételei és javaslatai a**

**„Partnerségi Megállapodás”**

**című dokumentummal kapcsolatban**

2021. január 29.

| Hivatkozás (érintett rész) | Észrevétel/Vélemény | Szövegszerű javaslat |
| --- | --- | --- |
| A PM stratégai céljai, a nemzeti fejlesztések fő súlypontjai  „a fejlesztések tervezése és megvalósítása során biztosítjuk, hogy azok a Kárpát-medence más régióira is kiterjedjenek.” | A földrajzi kijelölés egyrészt a térség gazdasági színvonalának emelésére, másrészt a határon túli magyarok támogatására irányuló lehet. Sajnos eddig magyarországi gyártó, forgalmazó nehezen tudott sikeresen ajánlatot tenni és azt realizálni, a helyi nemzeti érdekeket képviselő cégekkel ellentétben. Ugyanakkor a forrás magyar nemzeti keretből származott. Ki kell dolgozni olyan lebonyolítási módszert, amely a hazai vállalkozók esélyét biztosítja a programban való részvételre. A rendszer átgondolása egyes területeken mérhető iparfejlesztési hatást is gyakorolhatna (pl. hazai traktorgyártás) | Kiegészítési javaslat:  a fejlesztések tervezése és megvalósítása során biztosítjuk, hogy azok a Kárpát-medence más régióira is kiterjedjenek, **a magyar nemzetgazdaság fejlesztésének széleskörű figyelembevételével-** |
| Partnerségi megállapodás  Általános | A PM által meghatározott 6 stratégiai cél nagy ívű jövőképet vázol fel. A csúcstechnológiájú, innovatív, magas hozzáadott értéket előállító Magyarország vízióban helyet kell kapjanak az innovatív egyetemek, a kutatások, innovációk és fejlesztések is.  Az „Intelligens Európa” célkitűzései között is hiányoljuk az innovatív Egyetemek megjelenítését. |  |
| Igazgatási kapacitás megerősítése | A back office folyamatok informatikai támogatása, a digitalizált jóváhagyási folyamatok elengedhetetlenül szükségesek a gyors, rugalmas ügyintézésben. Javasoljuk az anyagrészt ezzel kiegészíteni. |  |
|  | A végrehajtás intézményi struktúrája tekintetében az alábbi kulcsszavak érvényesítését javasoljuk:   * **egyszerűség;** * **átláthatóság;** * **egységesség** (OP-któl független egységes arculati és tartalmi elvárások és struktúrák); * kiszámíthatóság; * **hatékonyság** (az informatikai lehetőségek széles körű alkalmazása révén); * **megbecsülés** (az intézményrendszerben dolgozó munkatársak képzése, motiválása és elismerése a fluktuáció mérséklése és ezen keresztül is a hatékony végrehajtás biztosítása érdekében). |  |